
Evropski parlament,
–	ob upoštevanju predloga Komisije Evropskemu parlamentu in Svetu (COM(2023)0515),
–	ob upoštevanju člena 294(2) ter členov 21(2) in 114 Pogodbe o delovanju Evropske unije, na podlagi katerih je Komisija podala predlog Parlamentu (C9‑0327/2023),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Evropskega ekonomsko-socialnega odbora z dne 17. januarja 2024[footnoteRef:1], [1:  	Še ni objavljeno v Uradnem listu.] 

–	ob upoštevanju člena 59 Poslovnika,
–	ob upoštevanju mnenja Odbora za pravne zadeve,
–	ob upoštevanju poročila Odbora za notranji trg in varstvo potrošnikov (A9‑0006/2024),
1.	sprejme stališče v prvi obravnavi, kakor je določeno v nadaljevanju;
2.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
3.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

P9_TC1-COD(2023)0314
Stališče Evropskega parlamenta, sprejeto v prvi obravnavi 13. marca 2024 z namenom sprejetja Uredbe (EU) 2024/... Evropskega parlamenta in Sveta o spremembi uredb (EU) št. 1024/2012 in (EU) 2018/1724 glede uporabe informacijskega sistema za notranji trg in enotnega digitalnega vstopnega mesta za namene nekaterih zahtev iz Direktive (EU) .../... Evropskega parlamenta in Sveta o evropskih čezmejnih združenjih (COM(2023)0516)

EVROPSKI PARLAMENT IN SVET EVROPSKE UNIJE STA –
ob upoštevanju Pogodbe o delovanju Evropske unije ter zlasti člena 21(2) in člena 114 Pogodbe,
ob upoštevanju predloga Evropske komisije,
po posredovanju osnutka zakonodajnega akta nacionalnim parlamentom,
ob upoštevanju mnenja Evropskega ekonomsko-socialnega odbora[footnoteRef:2], [2: 	Sklic na mnenje.] 

v skladu z rednim zakonodajnim postopkom,


ob upoštevanju naslednjega:
(1)	Direktiva (EU) Evropskega parlamenta in Sveta o evropskih čezmejnih združenjih (COM(2023)0516)[footnoteRef:3] določa ukrepe za usklajevanje pogojev za ustanovitev in delovanje „evropskih čezmejnih združenj“, da bi se olajšalo učinkovito uresničevanje prostega gibanja neprofitnih združenj, ki delujejo na notranjem trgu.  [3: 	Direktiva Evropskega parlamenta in Sveta z dne … o evropskih čezmejnih združenjih (UL ...).] 

(2)	V skladu s členom 30(2)28(2) Direktive COM(2023)0516 se upravno sodelovanje in izmenjava informacij med pristojnimi organi držav članic izvajata prek informacijskega sistema za notranji trg (sistem IMI), vzpostavljenega z Uredbo (EU) št. 1024/2012 Evropskega parlamenta in Sveta[footnoteRef:4]. Zato bi bilo treba v sistemu IMI vzpostaviti potrebne postopke upravnega sodelovanja. [Sprememba 1] [4: 	Uredba (EU) št. 1024/2012 Evropskega parlamenta in Sveta z dne 25. oktobra 2012 o upravnem sodelovanju prek informacijskega sistema za notranji trg in razveljavitvi Odločbe Komisije 2008/49/ES (uredba IMI) (UL L 316, 14.11.2012, str. 1).] 



(3)	V skladu s členoma 2 in 3 Uredbe (EU) 2018/1724 Evropskega parlamenta in Sveta[footnoteRef:5] enotno digitalno vstopno mesto državljanom Unije, fizičnim osebam s prebivališčem v eni od držav članic in pravnim osebam s statutarnim sedežem v eni od držav članic omogoča dostop do informacij, postopkov ter storitev za pomoč in reševanje težav. Operativni del in Prilogo I k Uredbi (EU) 2018/1724 bi bilo treba s to uredbo spremeniti, da se zagotovi, da se področje uporabe ne razume kot omejeno na državljane in podjetja ter da se nanaša na pravne osebe, ki niso podjetja, kot so evropska čezmejna združenja. [Sprememba 2] [5: 	Uredba (EU) 2018/1724 Evropskega parlamenta in Sveta z dne 2. oktobra 2018 o vzpostavitvi enotnega digitalnega portala za zagotavljanje dostopa do informacij, do postopkov ter do storitev za pomoč in reševanje težav ter o spremembi Uredbe (EU) št. 1024/2012 (UL L 295, 21.11.2018, str. 1).] 

(4)	Uredba (EU) 2018/1724 Evropskega parlamenta in Sveta[footnoteRef:6], ki vzpostavlja enotno digitalno vstopno mesto, določa splošna pravila za spletno zagotavljanje informacij, postopkov in storitev za pomoč, pomembnih za delovanje notranjega trga. Postopki, ki jih zajema ta uredba, bi morali biti skladni z zahtevami iz Uredbe (EU) 2018/1724 za zagotovitev, da lahko vsako evropsko čezmejno združenje v celoti izkoristi spletne postopke in čezmejno avtomatizirano izmenjavo dokazil v skladu z načelom „samo enkrat“. Ti postopki zajemajo zahtevo za registracijo evropskega čezmejnega združenja in postopek prenosa statutarnega sedeža evropskega čezmejnega združenja. [6: 	Uredba (EU) 2018/1724 Evropskega parlamenta in Sveta z dne 2. oktobra 2018 o vzpostavitvi enotnega digitalnega portala za zagotavljanje dostopa do informacij, do postopkov ter do storitev za pomoč in reševanje težav ter o spremembi Uredbe (EU) št. 1024/2012 (UL L 295, 21.11.2018, str. 1).] 



(5)	Uredbi (EU) št. 1024/2012 in (EU) 2018/1724 bi bilo zato treba ustrezno spremeniti.
(5a)	V skladu s členom 42(1) Uredbe (EU) 2018/1725 je bilo opravljeno posvetovanje z Evropskim nadzornikom za varstvo podatkov, ki je mnenje podal 31. oktobra 2023 – [Sprememba 3]
SPREJELA NASLEDNJO UREDBO:


Člen 1
Sprememba Uredbe (EU) št. 1024/2012
V Prilogi k Uredbi (EU) št. 1024/2012 se doda naslednja točka:
„16.	Direktiva (EU) Evropskega parlamenta in Sveta o evropskih čezmejnih združenjih (COM(2023)0516)*: člen 19(2) in (4), člen 23(5) do (7), člen 24(3), člen 25(6) in člen 27.
____________________
*	UL ....“


Člen 2
Spremembe Uredbe (EU) 2018/1724
Uredba (EU) 2018/1724 se spremeni:
(1)	v členu 1(1) se točka (a) nadomesti z naslednjim:
„(a)	vzpostavitvi in delovanju enotnega digitalnega vstopnega mesta, da se državljanom, podjetjem in pravnim osebam, ki niso podjetja, omogoči enostaven dostop do kakovostnih informacij, učinkovitih postopkov ter uspešnih storitev za pomoč in reševanje težav glede pravil Unije in nacionalnih pravil, veljavnih za državljane, podjetja in pravne osebe, ki niso podjetja, ki uveljavljajo ali nameravajo uveljavljati svoje pravice, ki izhajajo iz prava Unije na področju notranjega trga, v smislu člena 26(2) PDEU;“;


(2)	v členu 1(1) se točka (b) nadomesti z naslednjim:
„(b)	uporabi postopkov s strani čezmejnih uporabnikov in izvajanje načela „samo enkrat“ v zvezi s postopki iz Priloge II k tej uredbi in postopki, določenimi v direktivah 2005/36/ES, 2006/123/ES, 2014/24/EU, 2014/25/EU in …/…*;
____________________
* 	Direktiva Evropskega parlamenta in Sveta z dne … o evropskih čezmejnih združenjih (UL ...).“;
(3)	v členu 2(2) se točka (c) nadomesti z naslednjim:
„(c)	informacij o storitvah za pomoč in reševanje težav iz Priloge III ali člena 7, ki jih lahko državljani, podjetja in pravne osebe, ki niso podjetja, uporabijo, če imajo vprašanja ali težave v zvezi s pravicami, obveznostmi, pravili ali postopki iz točk (a) in (b) tega odstavka, ter povezav do njih.“;


(4)	v členu 14 se odstavek 1 nadomesti z naslednjim:
„1.	Komisija za namen izmenjave dokazil za spletne postopke iz Priloge II k tej Uredbi ter postopke iz direktiv 2005/36/ES, 2006/123/ES, 2014/24/EU, 2014/25/EU in …/…/… v sodelovanju z državami članicami vzpostavi tehnični sistem za elektronsko izmenjavo dokazil med pristojnimi organi različnih držav članic (v nadaljnjem besedilu: tehnični sistem).“;
(5)	Priloga I k Uredbi (EU) 2018/1724 se spremeni:
(a)	naslov se nadomesti z naslednjim:
„Seznam področij informacij, pomembnih za državljane, podjetja in pravne osebe, ki niso podjetja in imajo statutarni sedež v eni od držav članic, ki uveljavljajo svoje pravice na notranjem trgu iz točke (a) člena 2(2);


(aa)	v „področjih informacij v zvezi s podjetji“ se točka J nadomesti z naslednjim:
„Področja informacij v zvezi s podjetji:
	Področje
	INFORMACIJE O PRAVICAH, OBVEZNOSTIH IN PRAVILIH

	J. Ustanovitev, poslovanje in prenehanje podjetja
	1. registracija, sprememba pravne oblike ali zaprtje podjetja (postopki registracije in pravne oblike poslovanja)
2. preselitev statutarnega sedeža podjetja v drugo državo članico
2a. obveznosti do upnikov in pravice delavcev v zvezi s preselitvijo statutarnega sedeža pravne osebe, ki ni podjetje, v drugo državo članico
3. pravice intelektualne lastnine (vložitev patentne prijave, registracija blagovne znamke, risbe ali modela, pridobitev dovoljenja za razmnoževanje)
4. pravice potrošnikov ter jamstva v zvezi s prodajo blaga in storitev
5. zagotavljanje spletnih storitev za čezmejna plačila pri prodaji blaga in storitev na spletu
6. pravice in obveznosti, ki izhajajo iz pogodbenega prava, vključno z zamudnimi obrestmi
7. postopek zaradi insolventnosti in likvidacija podjetij
8. kreditno zavarovanje
9. združitve podjetij ali prodaja podjetja
10. civilna odgovornost članov vodstva ali direktorjev podjetja
11. pravila in obveznosti v zvezi z obdelavo osebnih podatkov“


[Sprememba 4]


(b)	dodajo se naslednja področja informacij:
„Področja informacij v zvezi s pravnimi osebami, ki niso podjetja in imajo statutarni sedež v eni od držav članic:
	AA. Ustanovitev, vodenje in zaprtje pravne osebe, ki ni podjetje
	1. registracija, sprememba pravne oblike ali zaprtje pravne osebe, ki ni podjetje (postopki registracije in pravne oblike poslovanja)
2. preselitev statutarnega sedeža pravne osebe, ki ni podjetje, v drugo državo članico
2a. obveznosti do upnikov in pravice delavcev v zvezi s preselitvijo statutarnega sedeža pravne osebe, ki ni podjetje, v drugo državo članico
3. pravice intelektualne lastnine (vložitev patentne prijave, registracija blagovne znamke, risbe ali modela, pridobitev dovoljenja za razmnoževanje)
4. pravice potrošnikov ter jamstva v zvezi s prodajo blaga in storitev
5. zagotavljanje spletnih storitev za čezmejna plačila pri prodaji blaga in storitev na spletu
6. pravice in obveznosti, ki izhajajo iz pogodbenega prava, vključno z zamudnimi obrestmi
7. postopek zaradi insolventnosti in likvidacija pravnih oseb, ki niso podjetja
8. kreditno zavarovanje
9. združitve pravnih oseb, ki niso podjetja, ali prodaja pravne osebe, ki ni podjetje
10. civilna odgovornost članov vodstva ali direktorjev pravnih oseb, ki niso podjetja
11. pravila in obveznosti v zvezi z obdelavo osebnih podatkov

	AB. Zaposleni
	1. pogoji zaposlovanja, ki so določeni z zakoni ali podzakonskimi akti (vključno z delovnim časom, plačanim dopustom, pravicami do letnega dopusta, pravicami in obveznostmi glede nadurnega dela, zdravstvenimi pregledi, prenehanjem pogodb, odpovedjo in odpuščanji)
2. pravice in obveznosti na področju socialne varnosti v Uniji (registracija delodajalca, registracija zaposlenih, obvestilo o izteku pogodbe zaposlenega, plačevanje socialnih prispevkov, pravice in obveznosti v zvezi s pokojninami)
3. zaposlovanje delavcev v drugih državah članicah (napotitev delavcev, pravila o svobodi opravljanja storitev, zahteve glede stalnega prebivališča delavcev)
4. enaka obravnava (pravila, ki prepovedujejo diskriminacijo na delovnem mestu, pravila o enakem plačilu za moške in ženske in enakem plačilu za zaposlene s pogodbami o zaposlitvi za določen/nedoločen čas)
5. pravila o zastopanju zaposlenih

	AC. Davki
	1. DDV: informacije o splošnih pravilih, stopnjah in oprostitvah, registracija za namene DDV in plačevanje DDV, pridobitev vračila
2. trošarine: informacije o splošnih pravilih, stopnjah in oprostitvah, registracija za namene trošarine in vračilo trošarine, pridobitev vračila
3. carine in drugi davki in dajatve ob uvozu
4. carinski postopki za uvoz in izvoz na podlagi carinskega zakonika Unije
5. drugi davki: plačevanje, stopnje, davčne napovedi

	AD. Blago 
	1. pridobitev oznake CE 
2. pravila in zahteve v zvezi s proizvodi
3. opredelitev veljavnih standardov, tehničnih specifikacij in certifikacija proizvodov
4. vzajemno priznavanje proizvodov, za katere specifikacije Unije ne veljajo
5. zahteve glede razvrščanja, označevanja in pakiranja nevarnih kemikalij
6.·prodaja na daljavo/prodaja zunaj poslovnih prostorov: informacije, ki jih je treba vnaprej zagotoviti strankam, pisna potrditev pogodbe, odstop od pogodbe, dobava blaga, druge posebne obveznosti
7.·izdelki z napako: pravice in jamstva za potrošnike, odgovornosti po prodaji, pravna sredstva, ki so na voljo oškodovancu
8. certificiranje, oznake (EMAS, energijske nalepke, okoljsko primerna zasnova, znak EU za okolje)
9. recikliranje in ravnanje z odpadki

	AE. Storitve 
	1. pridobitev licenc, odobritev ali dovoljenj za ustanovitev in delovanje pravne osebe, ki ni podjetje
2. obveščanje organov o čezmejnih dejavnostih
3. priznavanje poklicnih kvalifikacij, vključno s poklicnim izobraževanjem in usposabljanjem

	AF. Financiranje pravne osebe, ki ni podjetje
	1. pridobitev dostopa do financiranja na ravni Unije, vključno s programi financiranja in nepovratnimi sredstvi Unije
2. pridobitev dostopa do financiranja na nacionalni ravni
3. pobude, namenjene pravnim osebam, ki niso podjetja (izmenjave, programi mentorstva itd.)

	AG. Javna naročila
	1.·sodelovanje na javnih razpisih: pravila in postopki
2. predložitev ponudbe prek spleta v okviru javnega razpisa
3. sporočanje nepravilnosti v zvezi s postopkom javnega razpisa

	AH. Varnost in zdravje pri delu
	1. obveznosti na področju zdravja in varnosti v zvezi z različnimi vrstami dejavnosti, vključno s preprečevanjem tveganj, obveščanjem in usposabljanjem“.


[Sprememba 5]

Člen 3
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V ...,
Za Evropski parlament	Za Svet
predsednica	predsednik/predsednica

